LA UNION - Natayen idi masarakan ti maysa a lolo iti mismo uneg ti pagtaengan daytoy idiay Brgy. Namonitan, Sto. Tomas, La Union.
Maibasar iti impormasyon manipud iti pulisya, nabigbig ti biktima a ni Salvador Espiritu, 68-anyos.
Naamuan a sakbay a nasarakan ti bangkay ti biktima ket nakaangot iti nabangsit nga ayamuom dagiti karrubana manipud iti balay daytoy.
Idi turongenda ti balay ket nasarakanda laengen a nakadasay ti biktima nga awananen iti biag.
Kabayatanna, iti insayangkat nga otopsia ti pulisya ket naamuan a cardiac arrest ti nangitunda iti ipupusay ti nasao a biktima.
ilo_Latn ilo_Latn ilo_Latn ilo_Latn ilo_Latn